ai4bharat/Pralekha huggingface dataset:
وزارت خزانہ
اے بی ڈی اور بھارت نے آندھرا پردیش میں صنعتی راہداری کی ترقی کے لیے 141.12 ملین ڈالر کے قرض پر دستخط کیے ہیں
ایشیائی ترقیاتی بینک  اور حکومت ہند نے 23 مئی ، 2023 ء کو 141.12 ملین ڈالر کے قرض پر دستخط کیے ، جو کہ اعلیٰ معیار کے داخلی ڈھانچے جیسے سڑکوں، پانی کی فراہمی کے نظام اور بجلی کی تقسیم کے نیٹ ورک کے فروغ کے لیے آندھرا پردیش کے تین صنعتی کلسٹروں میں مدد فراہم کرے گا۔ یہ فائنانسنگ ریاست میں وشاکھاپٹنم اور سریکالاہستی - چتور کے تین صنعتی کلسٹروں میں بنیادی ڈھانچے کی تعمیر کے لیے 2016 ء میں اے بی ڈی کے ذریعے منظور کردہ 500 ملین امریکی ڈالر کی کثیر قسطوں والی فائنانسنگ فیسلٹی  کے پروگرام کی دوسری قسط ہے۔
کثیر شعبہ جاتی نقطہ نظر کو اپناتے ہوئے ، اے بی ڈی کے ذریعے فائنانس کی فراہمی ریاست کی مجموعی گھریلو پیداوار میں مینوفیکچرنگ کا حصہ بڑھانے، مسابقت پیدا کرنے اور پروجیکٹ کے ہدف والے علاقوں میں روز گار پیدا کرنے کے لیے صنعت کاری کو فروغ دینے میں ریاست کی مدد کرے گی۔ خاص طور پر، فائنانس کی یہ فراہمی رامبیلی میں 160 ہیکٹر اور نکاپلی میں 441 ہیکٹر صنعتی کلسٹروں کی اسٹارٹ اَپس کے علاقے میں داخلی بنیادی ڈھانچے کے فروغ کے ذریعے وشاکھاپٹنم میں صنعتی بنیادی ڈھانچے کو فروغ دے گی اور نکاپلی کلسٹر کے لئے 4.4 کلومیٹر کی رسائی والی سڑک ، اچھوتا پورم - اناکا پلّی کی سڑک کو 13.8 کلو میٹر تک وسیع کرنے میں مدد کرے گی ۔ مجوزہ کلسٹروں میں داخلی بنیادی ڈھانچے میں اندرونی سڑکیں سیلاب کے پانی کی نکاسی ، پانی کی فراہمی کا نظام اور بجلی کی تقسیم کا نظام شامل ہے ۔ سریکالاہستی-چتور نوڈ میں، یہ پروجیکٹ 938-ہیکٹر چتور-جنوبی صنعتی کلسٹر کے ابتدائی علاقے کو تیار کرنے میں مدد کرے گا اور چتور-جنوبی صنعتی کلسٹر تک 9.5 کلومیٹر کی رسائی سڑک اور نائیڈو پیٹا صنعتی کلسٹر کے لئے 8.7 کلومیٹر تک رسائی سڑک کو بہتر بنائے گا۔
نتیجے کے طور پر ، یہ منصوبہ سرمایہ کاری کے فروغ کے لیے ایک تازہ ترین مارکیٹنگ ایکشن پلان کو تیار کرنے میں ریاست کی مدد فراہم کرے گا اور سماجی اور اقتصادی طور پر کمزور طبقوں سمیت لوگوں کی مہارتوں میں اضافہ کرے گا۔ سخت موسم میں صنعتی کلسٹر لچک کو مضبوط بنانے کے لیے، یہ منصوبہ گرین کاریڈور ماڈل آپریشنل گائیڈ لائنز قائم کرنے اور ڈیزاسٹر رسک مینجمنٹ پلان تیار کرنے میں مدد کرے گا۔ طویل مدتی پائیداری کے لیے، یہ پروگرام اسٹارٹ اپس صنعتی کلسٹرز کے آپریشن اور دیکھ بھال کو بہتر بنانے کے لیے ایک منصوبہ تیار کرے گا اور صنعتی اور شہری منصوبہ بندی کو مربوط کرنے کے لیے صنفی جوابدہی اور سماجی طور پر شامل رہنمائی کے ساتھ ایک ٹول کٹ تیار کرے گا ، جس میں صنعتی کلسٹرز سے ملحقہ علاقوں میں انڈسٹری ہاؤسنگ بھی شامل ہے۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 5483
(Visitor Counter : 52
وزارت دفاع
وزارت دفاع گورنمنٹ ای-مارکٹ پلیس  پر خریداری میں سر فہرست ، جو سامان کی مجموعی مالیت کا 16 فیصد ہے
رواں مالی سال 24-2023 میں جی ای ایم کے ذریعے سرکاری خرید کی مجموعی رقم 18790 کروڑ روپے ہے
وزارت دفاع گورنمنٹ ای-مارکیٹ پلیس  پر 26 وزارتوں ؍ محکموں میں سرفہرست ہے، جنہوں نے جی ای ایم پر حصہ لیا ہے۔ وزارت دفاع آرڈر کی ویلیو اور مقدار دونوں کے اعتبار سے اول مقام پر ہے۔ ا س کے قیام کے بعد سے ہی وزارت جی ای ایم پر مجموعی سامان کی قدر میں خاطر خواہ ساجھیدار رہی ہے اور 12؍ستمبر 2023 تک 73225.30 کروڑ روپے کی خطیر رقم تک پہنچ گئی ہے۔
رواں مالی سال میں جی ای ایم کے ذریعے خریداری 12 ستمبر 2023 تک 18790.60 کروڑ روپے ہوئی ہے۔ مالی سال 23-2022 میں وزارت کی آرڈر ویلیو 28732.90 کروڑ روپے تھے، جبکہ مالی سال 22-2021 میں یہ رقم 15091.30کروڑ روپے تھی۔ دفاعی خریداری کے محکمے تحت ڈیفنس پبلک سیکٹر انڈر ٹیکنگس  نے مال سال 23-2022 کے دوران جی ای ایم پر 2642.66کروڑ روپے کی اشیاء اور خدمات فروخت کی تھیں۔
اٹھارہ ہزار  کروڑ روپے کی مالیت کی اشیاء اور خدمات کی خریداری کا اہم سنگ میل رواں مالی سال میں روزانہ نمایاں 109 کروڑ روپے کی خریداری کا اشارہ دیتا ہے۔ ملک بھر سے 19800 سے زیادہ خریداروں نے کُل ملا 3 لاکھ آرڈر دیئے۔
وزارت دفاع کا جی ای ایم پر مجموعی جی ایم وی لگاتار مستحکم رہا ہے، جو کہ اس کے وجود میں آنے کے بعد سے 15 فیصد کے قریب رہا اور رواں مالی سال میں بڑھ کر 16 فیصد ہو گیا۔ اس کے قیام کے بعد سے جی ای ایم پر کئے گئے 17026945 آرڈرز میں وزارت دفاع نے ایک اہم کردار ادا کیا اور مجموعی آرڈرز کا تقریباً 28 فیصد حاصل کیا۔
جی ای ایم کا آغاز اگست 2016 میں پرانے ٹینڈر کے طریقے میں نئی جان ڈالنے کے لئے اور ڈیجیٹائزیشن کے ذریعے سرکاری خریداری میں جوابدہی اور شفافیت لانے کے لئے کہا گیا تھا۔ اس کے قیام کے بعد گزشتہ 7 برسوں میں وزارت دفاع ڈیجیٹل مہم کی جانب عہد بند رہی ہے۔
وزارت دفاع کے ذریعے جی ای ایم پر بھاری خریداری سے اس پلیٹ فارم کی عمدہ کارکردگی، مؤثریت اور شفافیت کا اشارہ ملتا ہے۔ مختلف دفاعی اداروں کے ذریعے جی ای ایم کے بڑھتے استعمال سے سرکاری خریداری کے منظرنامے کو آسان بنانے کی جانب اس کی کامیابی کا پتہ چلتا ہے۔
قانون اور انصاف کی وزارت
قانون کی تعلیم فراہم کرنے والی یونیورسٹیوں کا نیشنلائزیشن
قانون کے طلباء کو ’میرٹ کم مینس ‘ اسکالرشپ، مالی امداد، مرکزی حکومت کے ساتھ ساتھ ریاستی حکومتوں کی طرف سے فراہم کی جاتی ہے
قانون اور انصاف کے مرکزی وزیر جناب کرن رجیجو نے آج لوک سبھا میں ایک تحریری جواب میں بتایا کہ نیشنل لاء یونیورسٹیاں متعلقہ ریاستی قوانین کے ذریعے قائم کی گئی ہیں اور اس معاملے میں مرکزی حکومت کا کوئی رول نہیں ہے۔
’میرٹ کم مینس‘ اسکالرشپ کے علاوہ، قانون کے طلباء کو مالی امداد، ان کی تعلیم میں مدد کے لیے مرکزی حکومت کے ساتھ ساتھ ریاستی حکومتوں کے ذریعہ فراہم کی جاتی ہے ۔پسماندہ طبقوں اور پسماندہ قبائل ، ایس سی/ایس ٹی نیز جسمانی طور پر معذور طلبہ سمیت مختلف زمروں سے تعلق رکھنے والے طلبہ کو یہ اسکالرشپ دی جاتی ہے۔
طلبا کوتعلیمی قرضے بھی نہایت آسان شرائط پر ریاستی حکومت کی مختلف اسکیموں کے ذریعہ فراہم کئے جاتے ہیں جنہیں مرکزی/ریاستی حکومت کی طرف سے منظورکیا گیا ہے۔ قانون کے مطالعہ کے کورسز کے لیے کوئی نئی اسکالرشپ متعارف کرانے کے لیے مرکزی حکومت کی کوئی تجویز زیر غور نہیں ہے۔
قانون کی یونیورسٹیوں کا نصاب ان کے ذریعے تیار کیا جاتا ہے۔جس میں مختلف قوانین اور فقہ کی نظریاتی کلاسوں کے علاوہ نصاب کی نوعیت اور شکل میں بین الضابطہ تحقیق، کلینیکل کورسز، انٹرنشپ وغیرہ بھی شامل ہیں۔ مختلف یونیورسٹیوں میں تعلیمی سال کا ڈھانچہ اس طرح سے تیار کیا گیا ہے کہ طلباء کو تحقیق اور انٹرن شپ کرنے کی اجازت دی جائے۔ پیشہ ورانہ عملی تجربہ حاصل کرنے کا مقصد، اس طرح طلباء میں قانون کی مکمل سمجھ پیدا کرناہے۔ اس کے علاوہ، انٹرن شپ کا جزو اس بات کو یقینی بنانے کی کوشش کرتا ہے کہ طلباء کو ججوں، سینئر وکلاء، قانون ساز اداروں، بین الاقوامی تنظیموں، این جی اوز، سرکاری سیکٹر کے اداروں کارپوریٹ اداروں، کمیشنوں، وزارتیں، ریاستی محکمے وغیرہ کے ساتھ انٹرنشپ لینے کی سہولت فراہم کرتے ہوئے کام کی جگہ کے بارے میں بصیرت حاصل ہو، اور انہیں کام کی جگہ پر زیادہ سے زیادہ اپنے ہنر کو دکھانے کا موقع فراہم ہو ۔ مرکزی حکومت قانون کے طالب علموں کے لیے انٹرنشپ پروگرام کا بھی اہتمام کرتی ہے جس کا مقصد انھیں واقف کرانا اور حکومت کے کام میں ان کی صلاحیتوں کو بڑھانا، تحقیق اور حوالہ دینے کے کام کے شعبہ میں، قانون کے مختلف مخصوص شعبوں میں قانونی مشورہ دیناہے۔ جس میں آئینی اور انتظامی قانون، مالیاتی شعبے کے قوانین، اقتصادی قوانین، مزدوری کے قوانین، نقل و حمل، ثالثی اور معاہدہ قانون وغیرہ شامل ہیں۔
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد107.92 کروڑسے تجاوزکرگئی
شفایابی کی شرح سردست98.23 فیصد پر بنی ہوئی ہے جو مارچ 2020 کے بعد سے سب سے زیادہ ہے
گذشتہ 24 گھنٹوں میں10,929نئے معاملے درج ہوئے ہیں
بھارت میں سردست زیر علاج مریضوں کی تعداد1,46,950 ہے جو 255 دنوں میں سب سے کم ہے
جانچ کے بعد متاثرہ پائے جانے والے مریضوں کی ہفتہ واری شرح  ہے، جو پچھلے 43 دنوں سے2 فیصد سے کم ہے
نئی دلّی ،06 نومبر، 2021/
گذشتہ 24 گھنٹوں کے دوران20,75,942 ٹیکے لگائے جانے کے ساتھ ہی ،آج صبح 7 بجے تک موصولہ عبوری رپورٹ کے مطابق بھارت میں کووڈ-19ٹیکہ کاری کیمجموعی تعداد107.92 کروڑ تک پہنچ گئی ہے۔اس کامیابی کو حاصل کرنے کے لئے ملک بھر میں1,09,36,027سیشنز منعقد کئے گئے۔
آج صبح 7 بجے تک حاصل عبوری رپورٹ کے درج ذیل کے مطابق ہے:
|
|
طبی کارکنان
|
|
پہلی خوراک
|
|
1,03,79,530
|
|
دوسری خوراک
|
|
92,56,225
|
|
صف اوّل کے کارکنان
|
|
پہلی خوراک
|
|
1,83,72,402
|
|
دوسری خوراک
|
|
1,60,12,003
|
|
18 تا 44 سال کی عمر کے افراد
|
|
پہلی خوراک
|
|
42,33,49,812
|
|
دوسری خوراک
|
|
14,89,38,412
|
|
45 تا 59 سال کی عمر کے افراد
|
|
پہلی خوراک
|
|
17,60,88,375
|
|
دوسری خوراک
|
|
9,85,40,180
|
|
60 سال سے زیادہ عمر کے افراد
|
|
پہلی خوراک
|
|
11,04,55,016
|
|
دوسری خوراک
|
|
6,78,27,591
|
|
مجموعی تعداد
|
|
1,07,92,19,546
پچھلے 24 گھنٹے میں12,509مریض شفایاب ہوئے ہیں۔ اس کے ساتھ ہی شفایاب ہونے والوں کی مجموعی تعداد بڑھ کر 3,37,37,468ہوگئی ہے۔
جس کے نتیجے میں، بھارت میں صحت یابی کی شرح 98.23 فیصد ہوگئی ہے۔
مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے میں،مسلسل132دنوں سے یومیہنئے کیس درج ہونے کا رجحان 50,000سے بھی کم ہے۔
گزشتہ 24 گھنٹے کے دورا ن10,929 نئے معاملات درج ہوئے ہیں۔
زیر علاج مریضوں کی تعدادفی الحال1,46,950ہے جو پچھلے 255 دنوں میں سب سے کم ہے۔ سر دست زیر علاج مریضوں کی تعداد ملک بھرکے مجموعی متاثرہ معاملوں کا 0.43 فیصد ہیں، اور یہ مارچ 2020 کے بعد سے سب سے کم ہے۔
ملک بھر میں جانچ کی صلاحیت میں خاطر خواہ اضافہ درج ہورہاہے۔گذشتہ 24 گھنٹے میں مجموعی طور پر8,10,783نمونوں کی جانچ کی گئی ۔بھارت میں اب تک مجموعی طور پر تقریباً61.39 کروڑ نمونوں کی جانچ کی جاچکی ہے۔
اب جب کہ ملک بھر میںطبی جانچ کی صلاحیت میں اضافہ کیا جا چکا ہے، جانچ کے بعدمتاثرپائے جانےوالےافراد کی ہفتہ وار شرح سردست1.27 فیصد ہوگئی ہے،جو گذشتہ43 دنوں سے2 فیصد سے بھی کم رہ گئی ہے۔اسی طرح ایک دن میں جانچ کے بعد متاثر پائےجانے والے افراد کی شرح فی الحال1.53فیصد ہے۔ یومیہ متاثرہ افراد کی شرح پچھلے33 دنوں سے2فیصد سے بھی نیچے آگئی ہے اورلگاتار68 دنوں سے یہ شرح3 فیصد سے نیچے درج ہورہی ہے۔
پیٹرولیم اور قدرتی گیس کی وزارت
ملک میں گھریلو ایل پی جی صارفین کی تعداد 28.9 کروڑ
پٹرولیم اور قدرتی گیس کے مرکزی وزیر جناب دھرمیندر پردھان نے آج راجیہ سبھا میں ایک تحریری جواب میں بتایا کہ ملک میں یکم جنوری، 2021 تک گھریلو لیکویفائیڈ پٹرولیم گیس  استعمال کرنے والوں کی تعداد 28.90 کروڑ ہے۔ ایل پی جی کے علاوہ، 70.75 لاکھ گھریلو صارفین پائپ سے پہنچائی جانے والی قدرتی گیس  کا بھی استعمال کر رہے ہیں۔ فی الحال، قومی سطح پر ایل پی جی کی کوریج 99.5 فیصد ہے۔ ریاست وار ایل پی جی کوریج یکم جنوری، 2021 تک درج ذیل ہے:
|
|
ریاست/مرکز کے زیر انتظام علاقہ
|
|
ایل پی جی کوریج
|
|
چنڈی گڑھ
|
|
102.1%
|
|
دہلی
|
|
124.4%
|
|
ہریانہ
|
|
126.5%
|
|
ہماچل پردیش
|
|
122.1%
|
|
جموں و کشمیر
|
|
132.3%
|
|
لداخ
|
|
173.0%
|
|
پنجاب
|
|
142.9%
|
|
راجستھان
|
|
109.3%
|
|
اتر پردیش
|
|
106.4%
|
|
اتراکھنڈ
|
|
116.5%
|
|
انڈمان اور نکوبار
|
|
116.2%
|
|
اروناچل پردیش
|
|
85.2%
|
|
آسام
|
|
98.4%
|
|
بہار
|
|
78.1%
|
|
جھارکھنڈ
|
|
76.1%
|
|
منی پور
|
|
97.6%
|
|
میگھالیہ
|
|
48.0%
|
|
میزورم
|
|
115.5%
|
|
ناگالینڈ
|
|
69.8%
|
|
اوڈیشہ
|
|
80.3%
|
|
سکّم
|
|
108.3%
|
|
تریپورہ
|
|
78.0%
|
|
مغربی بنگال
|
|
99.5%
|
|
چھتیس گڑھ
|
|
77.1%
|
|
دادرا اور نگر حویلی
|
|
83.1%
|
|
دمن اور دیو
|
|
74.1%
|
|
گوا
|
|
147.7%
|
|
گجرات
|
|
74.7%
|
|
مدھیہ پردیش
|
|
85.2%
|
|
مہاراشٹر
|
|
103.4%
|
|
آندھرا پردیش
|
|
101.6%
|
|
کرناٹک
|
|
109.0%
|
|
کیرالہ
|
|
111.7%
|
|
لکشدیپ
|
|
87.7%
|
|
پڈوچیری
|
|
98.6%
|
|
تمل ناڈو
|
|
101.0%
|
|
تلنگانہ
|
|
120.9%
|
|
کل ہند
|
|
99.5%
امور صارفین، خوراک اور عوامی تقسیم کی وزارت
غریب لوگوں پر افراط زر کے اثرات
نئی دہلی،20؍مارچ،اقتصادی جائزہ 20-2019 کے مطابق کُل ہند سطح پر ایک صنعتی ورکر کو 20-2019 میں اپنی یومیہ اُجرت کا تقریبا 50 فیصد حصہ ویجیٹرین تھالی  پر خرچ کرنا پڑتا ہے، جس سے وہ پانچ افراد پر مشتمل گھر کے افراد کی خوراک کا انتظام کرتا ہے۔ دوسری جانب 20-2019 میں  اسے پانچ افراد پر مشتمل اپنے گھرو الوں کے لئےغیر ویجیٹیرین دو تھالی کا بندوبست کرنے میں اپنی یومیہ اجرت کا تقریبا 79 فیصد حصہ خرچ کرنا پڑتا ہے۔
منظم سیکٹر کے ورکروں کو ایمپلائیز اسٹیٹ انشورنس ایکٹ 1948 یا ایمپلائیز پروویڈنٹ فنڈ اور دیگر پروویڈنٹ ایکٹ 1952 کے تحت سماجی سکیورٹی کے فوائد حاصل ہوتے ہیں۔
مرکزی حکومت دیہی اور زرعی مزدوروں سمیت غیر منظم سیکٹر کے ورکروں کے لئے بھی سماجی سکیورٹی کے فوائد فراہم کرتی ہے اور اس کے لئے حکومت نے غیر منظم ورکروں کی سوشل سکیورٹی کا قانون 2008 مرتب کیا ہے۔
ماہی پروری ، مویشی پروری اور ڈیری کے مرکزی وزیر مملکت جناب رام ولاس پاسوان نے آج راجیہ سبھا میں ایک سوال کا تحریری جواب دیتے ہوئے مذکورہ معلومات فراہم کیں۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-1376
(Visitor Counter : 60
سائنس اور ٹیکنالوجی کی وزارت
ہندوستان کے 17 سائنس داں سورن جینتی فیلوشپ سے سرفراز
ہندوستان بھر کے سائنسی اداروں کے سترہ سائنس دانوں کو ان کے جدید تحقیقی خیالات اور مختلف شعبوں میں تحقیق و ترقی پر اثر ڈالنے کی صلاحیت کے اعتراف میں سورن جینتی فیلوشپ سے نوازا گیا ہے۔
ایوارڈ کے لئے منتخب کئے جانے والے سائنسدانوں کو تحقیقی منصوبے میں منظور شدہ اخراجات کے لحاظ سے ضرورتوں کے مطابق اپنی مرضی سے بلا روک ٹوک تحقیق کرنے کی اجازت ہوگی۔ ثابت شدہ ٹریک ریکارڈ کے ساتھ تین پرتوں والی اسکریننگ کے سخت عمل کے ذریعے منتخب کئے جانے والے یہ سائنس داں سائنس اور ٹکنالوجی کے محاذی شعبوں میں بنیادی تحقیق کریں گے۔
حکومت ہند نے ہندوستان کی آزادی کے پچاسویں سال کو یادگار بنانے کے لئے سورن جینتی فیلوشپ اسکیم کا آغاز کیا تھا۔ اس اسکیم کے تحت ایوارڈ حاصل کرنے والوں کو تحقیق سر انجام دینے کے لئے تمام ضروریات بشمول پانچ سال کے لئے 25 ہزار روپے ماہانہ فیلوشپ حکومت ہند کے محکمہ سائنس اور ٹیکنالوجی کے تعاون سے فراہم کی جاتی ہے۔ اس کے علاوہ ایوارڈ حاصل کرنے والوں کو ڈی ایس ٹی کی طرف سے 5 سال کے لئے 5 لاکھ روپے کا تحقیقی گرانٹ دیا جاتا ہے۔ یہ فیلوشپ اُس تنخواہ کے علاوہ فراہم کی جاتی ہے جو وہ اپنے بنیادی ادارے سے حاصل کرتے ہیں۔ فیلوشپ کے علاوہ آلات کے لئے گرانٹس، کمپیوٹیشنل سہولیات، استعمال کی اشیاء، ہنگامی ضروریات، قومی اور بین الاقوامی سفر کے اخراجات اور دیگر خصوصی ضرورتوں کا میرٹ کی بنیاد پر احاطہ کیا جاتا ہے۔
https://static.pib.gov.in/WriteReadData/specificdocs/documents/2021/nov/doc202111811.pdf
وزیراعظم کا دفتر
سعودی عرب کے لیے روانگی سے قبل وزیراعظم کا بیان
نئی دلی،28اکتوبر۔
وزیراعظم جناب نریندر مودی نے 29اکتوبر 2019 کو سعودی عرب کے لیے روانگی سے قبل حسب ذیل بیان جاری کیا۔ میں 29 اکتوبر 2019 کو ایک روزہ دورے پر مملکت سعودی عرب جارہا ہوں۔ میں شاہ سعودی عرب عزت مآب شاہ سلمان بن عبدالعزیز السعود کی دعوت پر سعودی عرب جارہا ہوں، جہاں میں ریاض میں منعقد ہونے والے تیسرے فیوچر انویسمنٹ انسٹیٹیو فورم کے افتتاحی اجلاس میں شرکت کروں گا۔
اپنے سفر ریاض کے موقع پر میں شاہ سعودی عرب عزت مآب شاہ سلمان بن عبدالعزیز السعود سے باہمی مذاکرات کروں گا۔ اس کے ساتھ ہی میں سعودی عرب کے ولی عہد شہزادہ عزت مآب جناب محمد بن سلمان سے باہمی تعاون اورباہمی مفاد کے متعدد مقامی اور بین الاقوامی امور پر گفتگو کروں گا۔ ہندوستان اور سعودی عرب کے تعلقات روایتی طور سے قریبی اور دوستانہ رہے ہیں۔ سعودی عرب ہندوستان کی توانائی کی ضرورتوں کی تکمیل کرنے والے سب سے بڑے ملکوں میں شامل ہے۔
ولی عہد شہزادہ جناب محمد بن سلمان نے فروری 2019 میں اپنے سفر ہند کے موقع پر وعدہ کیا تھا کہ ہندوستان کی ترجیحی شعبوں میں 100 ارب امریکی ڈالر سے زائد کی سرمایہ کاری کی جائے گی۔
واضح ہو کہ دفاع، سلامتی، تجارت، ثقافت، تعلیم اور عوام سے عوام کے درمیان رابطے جیسے اہم میدانوں میں سعودی عرب کے ساتھ باہمی تعاون کیا جارہا ہے۔
میرے اس دورے کے موقع پر اسٹریٹجک پارٹنرشپ کونسل کے قیام کے معاہدے پر مزید گفتگو سے ہند-سعودی عرب کلیدی شراکت داری نئی سطحوں تک بلند ہوسکے گی۔
اس کے ساتھ ہی میں فیوچر انویسمنٹ انسٹیٹیو فورم کے اجلاس میں بھی شرکت کروں گا۔ اس موقع پر اپنی تقریر میں ملک کی معیشت کو پانچ کھرب ڈالر کی مالیت تک پہنچانے کی سمت میں سفر کے دوران ، ہندوستان میں عالمی برادری کے لیے سرمایہ کاری کے لیے بڑھتے ہوئے تجارتی اور سرمایہ کارانہ مواقع پر گفتگو کروں گا۔
۔۔۔۔۔۔۔۔۔۔۔
م ن ۔س ش۔ ت ع۔
U-4805
(Visitor Counter : 67
وزارات ثقافت
ثقافت و سیاحت کے وزیر مملکت  جناب پرہلاد سنگھ پٹیل ‘سنکلپ پرو’ منانے کے لیے پودا نصب کیا
وزیراعظم کے ایما پر ثقافت کی وزارت 28 جون سے 12 جولائی 2020 کے دوران ‘سنکلپ پرو’ کا اہتمام کررہی ہے
نئی دہلی، 7جولائی 2020، ‘سنکلپ پرو ’منانے کی غرض سے ثقافت و سیاحت کے وزیر مملکت  جناب پرہلاد سنگھ پٹیل نے آج قلعہ رائے پتھورا اور نیشنل آرکائیوز آف انڈیا ،واقع دلی میں پودے لگائے۔ قلعہ رائے پتھورا میں اپنے دورے کے دوران جناب پٹیل نے تاریخی عمارتوں کے احیا کے کام کا جائزہ لیا اور نیشنل آرکائیوز آف انڈیا کے دورے کے دوران انہوں نے وہاں مخطوطات کی بحالی اور احیا کے لیے کیے جارہے کام کا جائزہ لیا۔
جناب پٹیل نے کہا کہ وزیراعظم جناب نریندر مودی کی جانب سے واضح پیغام ملنے کے بعد وزارت ثقافت 28 جون سے 12 جولائی 2020 کے دوران ‘سنکلپ پرو ’ کا اہتمام کررہی ہے اور وزارت کو توقع ہے کہ اس کے تمامتر ذیلی دفاتر، اکیڈمیاں، اس سے منسلک ادارے اور ملحق ادارے اپنے احاطے یا اپنے قرب وجوار میں، جہاں کہیں بھی ممکن ہوگا، وہاں شجرکاری کریں گے۔ انہوں نے کہا کہ ثقافت کی وزارت نے 5 درخت لگانے کی سفارش کی ہے، جن کی شناخت وزیراعظم نے کی ہے اور یہ وہی درخت ہیں، جو ملک کی جڑی بوٹی ورثے کی نمائندگی کرتے ہیں۔ ان درختوں میں برگد، آنولہ، پیپل، اشوک اور بیل کے درخت شامل ہیں۔
جناب پٹیل نے کہا کہ ادارے کو یہ بات یقینی بنانی چاہیے کہ ہر ایک ملازم ان 5 درختوں کے علاوہ اپنے طور پر اپنی پسند کا کم از کم ایک پودا ضرور لگائے اور یہ پودے وزیراعظم کی تلقین کے مطابق ہی لگائے جانے چاہئیں۔ اداروں کو اس امر کو بھی یقینی بنانا چاہیے کہ ملازم کی جانب سے، جو پودا لگایا جائے، اس پر پورے سال توجہ مرکوز رکھی جائے، تاکہ یہ پودا اپنے قدرتی صورت میں برقرار ہے اور نشوونما اختیار کرسکے۔
‘سنکلپ پرو ’منانے کے اہتمام کو جاری رکھتے ہوئے وزیر موصوف نئی دلی میں جنترمنتر پر پودے لگائیں گے، ساتھ ہی ساتھ موصوف پنڈت دین دیال اپادھیائے انسٹی ٹیوٹ آف آرکیا لوجی واقع گریٹر نوئیڈا میں بھی کل پودے نصب کریں گے۔
۔۔۔۔۔۔۔۔۔۔۔
U-3767
م ن۔ ت ع۔

(Visitor Counter : 104
عملے، عوامی شکایات اور پنشن کی وزارت
مرکزی وزیراورمعروف ماہرذیابیطس ڈاکٹرجتیندرسنگھ نے کہاہے کہ معقول خوردونوش ،ذیابیطس کو قابومیں کرنے میں اہم کرداراداکرتی ہے
نئی دہلی ،8؍نومبر:مرکزی وزیرڈاکٹرجتیندرسنگھ نے جو کہ ایک معروف ماہرذیابیطس بھی ہیں، نے آج کہاکہ ذیابیطس کے مریض کو معقول خوردونوش سے متعلق جوہدایات دی جاتی ہیں ، ویسی ہی ہدایات صحت مند افراد کو بھی دی جانی چاہیئں تاکہ وہ ذیابیطس کے شکار نہ ہوں ۔ایسوسی ایشن آف فیزیشنس آف انڈیاکے ذریعہ ‘‘ڈیجیٹل آوٹ ریچ فارنالج اپگریڈیشن –ڈائبیٹیزاسپیسیفک نیوٹریشن ’’یعنی معلومات کی جدیدکاری کے لئے ڈیجیٹل رسائی –ذیابیطس کے لئے مخصوص غذائیت کے موضوع پرمہمان خصوصی کی حیثیت سے افتتاحی خطبہ دیتے ہوئے انھوں نے کہاکہ کووڈ نے ہمیں اس بات کی رغبت دلائی ہے کہ ہم نامساعدحالات کے لئے نئے ضوابط وضع کریں ۔انھوں نے بھارت کے روایتی طبی نظام کی اہمیت پربھی روشنی ڈالی ۔
عالمی ہفتہ ذیابیطس کی ماقبل شام منعقدہ ویبنارمیں ڈاکٹرجتیندرسنگھ نے کہاکہ نریندرمودی جب سے وزیراعظم بنے ہیں انھو ں نے طبی بندوبست کے دیسی نظام کو مرکزی حیثیت میں لے آئے ہیں ۔انھوں نے کہاکہ وہ مودی ہی تھے جو بین الاقوامی یوم یوگ منائے جانے کے لئے اقوام متحدہ میں اتفاق رائے سے قرارداد لے کرآئے جس کا نتیجہ ہے کہ یوگ دنیا کے ہرکنبے تک پہنچ گیاہے ۔انھوں نے مزید کہاکہ جامع نظام طب کو فروغ دینے کے علاوہ دیسی طبی بندوبست کے نظام کی اہمیت کے پیش نظرانھوں نے الگ سے آیوش کی وزارت قائم کی ۔
ڈاکٹرجتیندرسنگھ نے کہاکہ ایک طرف کورونانے جہاں ہمیں نے ضابطو ں کے ساتھ جینا سکھایاہے وہیں اس نے معالجین کو ایک اشارہ بھی دیاہے کہ وہ صفائی ستھرائی سمیت غیر-ادویاتی طریقہ بندوبست پربھی زوردیں جس کی اہمیت حالیہ برسوں میں کن ہی وجوہات کے سبب گم سی ہوگئی تھی ۔ انھوں نے کہاکہ کووڈ کی وباکے ختم ہوجانے کے بعد بھی جسمانی دوری اورقطرات کے انفکیشن سے بچنے کے اصول کسی بھی دیگر متعددی بیماری کے خلاف حفاظتی اقدامات کے طورپر کام کریں گے ۔
ڈاکٹرجتیندرسنگھ نے کہاکہ بھارت جیسے ملک کووڈ کے بعد کے دورمیں صفحہ اول کے ملک بننے کی دہلیز پرہیں اور شمال مشرقی خطہ اس معاملے میں اہم رول اداکرے گا۔ انھوں نے کہاکہ ترقی کے ایک نئے ایندھن کے طورپر بانس تیزی کے ساتھ اہمیت حاصل کرتے جارہے ہیں اور بانس کی مصنوعات وزیراعظم کی ‘‘ووکل فارلوکل ’’ کی اپیل کے تناظرمیں تیزی کے ساتھ مقبول ہوتی جارہی ہیں ۔ وزیرموصوف نے مندوبین کو بتایاکہ کیسے بانس کی سیکوں پر20فیصد امپورٹ ڈیوٹی کے اضافے کے بھارت سرکارکے حالیہ فیصلے سے بھارت میں اگربتی کی سیکوں تیارکرنے والی نئی اکائیوں کے قیام کی راہ ہموارہوئی ہے ۔ پہلے زیادہ تریہ سیکیں درآمدکی جاتی تھیں ۔
ایسوی سی ایشن آف فیزیشینس آف انڈیا کے صدرڈاکٹرارول ہاج نے اپنی خیرمقدمی تقریرمیں کہاکہ اے پی آئی کا یقین ہمیشہ سے شواہد پرمبنی میڈیسن پررہاہے ۔ انھوں نے کہاکہ ڈیجیٹل کاری پر وزیراعظم نریندرمودی کے ذریعہ زوردیئے جانے کے اے پی آئی جلد ہی گلوبل ہوجائے گی۔
انڈین کالج آف فزیشینس کے ڈین پروفیسرششانک جوشی نے اپنی تقریب میں کہاکہ اے پی آئی ڈائس  کا آغاز 2013میں کیاگیاتھاتاکہ ملک میں مختلف شعبوں کے مخصوص موضوعات پراختصاص رکھنے والے ماہرین کو لوگوں کی مشکلات کو دورکرنے کے ایک مشترکہ ہدف کے ساتھ ایک ساتھ لایاجاسکے ۔
ایسوسی ایشن آف فیزیشنس آف انڈیا کے صدرڈاکٹرارول ہاج ، ڈاکٹروی موہن ، پروفیسرششانک جوشی ، ڈاکٹرامیت صراف ، ڈاکٹرمنگیش تیواسکر ، جناب امل کیلشیکراور طبی پیشے سے وابستہ دیگرمعروف پیشہ وروں اور مقررین نے اس ویبنارمیں شرکت کی ۔
U-7080
(Visitor Counter : 145
وزیراعظم کا دفتر
خواتین ہاکی ٹیم نے عزم مصمم کے ساتھ کھیلا اور شاندار کارکردگی کا مظاہرہ کیا
نئی دہلی50؍اگست-2021 :وزیراعظم جناب نریندر مودی نے کہا ہے کہ آج اور پورے کھیل میں ہماری خواتین ہاکی ٹیم نے عزم مصمم کے ساتھ کھیلا اور ٹوکیو اولمپک 2020 میں شاندار کارکردگی کا مظاہرہ کیا۔وزیراعظم نے یہ بھی کہا کہ انہیں ٹیم پر فخر ہے اور انہوں نے آنے والے کھیلوں اور مستقبل میں کھیلوں کی تیاری میں کوششوں کے لئے ٹیم کو نیک خواہشات پیش کیں۔
ایک ٹویٹ میں وزیراعظم نے کہا کہ ہم Tokyo2020#سے جڑی جس ایک اہم چیز کو ہمیشہ یاد رکھیں گے، وہ ہماری ہاکی ٹیم کا شاندار مظاہرہ ہے۔
آج اور پورے کھیل میں ہماری خواتین ہاکی ٹیم نے عزم مصمم کے ساتھ کھیلا اور شاندار کارکردگی کا مظاہرہ کیا۔ٹیم پر انہیں فخر ہے۔ آنے والے کھیلوں اور مستقبل میں کی جانے والی کوششوں کے لئے نیک خواہشات ۔
امور صارفین، خوراک اور عوامی تقسیم کی وزارت
دسمبر کے آغاز میں مصر سے 6090 میٹرک ٹن پیاز آئے گی، مرکزی حکومت ویڈیو کانفرنسنگ کے ذریعے ریاستوں کی مانگ کا جائزہ لے رہی ہے، درآمد شدہ اسٹاک سے پیاز کی حصولیابی کے لئے ممبئی سے 52-55 روپے کی شرح کی پیش کش
نئی دہلی،25؍نومبر، محکمہ امور صارفین کے سکریٹری جناب اویناش کے سریواستو نے آج ریاستی حکومتوں کی مانگ کا تجزیہ کرنے کے لئے ویڈیو کانفرنسنگ کا انعقاد کیا۔ سکریٹری نے اس سلسلے میں تمام ریاستوں کے چیف سکریٹری کو 23 نومبر 2019 کو ایک بھی تحریر کیا ہے۔ ایم ایم ٹی سی نے مصر سے 6090 میٹرک ٹن پیاز کی پہلی کھیپ کے لئے آرڈر کیا ہے، جو کہ نہاوا شیوا  ممبئی میں اترے گی۔ یہ پیاز 55-52 روپے فی کلو گرام کی شرح سے ممبئی میں اور 60 روپے فی کلو گرام کی شرح سے دہلی میں تقسیم کئے جانے کے لئے دستیاب ہوگی۔ ریاستی حکومتیں اپنے آپ مذکورہ مقام پر واقع اسٹاک سے پیاز اٹھاسکتی ہیں یا ضرورت پڑنے پر نیفڈ کے ذریعے ڈھلائی سہولت کا فائدہ اٹھاسکتی ہیں۔ در آمد شدہ پیاز کی سپلائی دسمبر کے اوائل سے شروع ہوگی۔
دہلی کے معاملے میں چونکہ ریاستی حکومت نے اپنی مانگ سے واقف نہیں کرایا ہے ، نیفڈ نے اطلاع دی ہے کہ وہ اپنی دکانوں اور مدر ڈیری ، کیندریہ بھنڈار اور این سی سی ایف کی دکانوں کے ذریعے خردہ پیاز فروخت کرے گا۔ پہلے ہفے کے لئے مختلف ریاستی حکومتوں سے اب تک موصولہ کل مانگ 2265 میٹرک ٹن ہے ، جس میں آندھرا پردیش ، مغربی بنگال ، اڈیشہ ، کیرل اور سکم ریاستوں کی مانگ شامل ہے اور دہلی میں سپلائی کے لئے نیفڈ کی مانگ بھی شامل ہے۔ دیگر ریا ستوں سے بھی درخواست کی گئی ہے کہ وہ جلد از جلد اپنی مانگ سے آگاہ کریں تاکہ مرکزی حکومت اسے پورا کرسکے۔
۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-5360
(Visitor Counter : 30
جل شکتی وزارت
دیہی علاقوں میں پینے کے پانی کا مسئلہ
نئی دہلی،19؍جولائی:سینٹرل گراؤنڈواٹربورڈ  ملک بھرمیں وقفے وقفے سے کنووں کی نگرانی کرنے والے نیٹ ورک کے ذریعہ علاقائی پیمانے پر زمینی پانی کی نگرانی کرتارہاہے ۔ طویل المدتی بنیاد پر پانی کی سطح میں گراوٹ کااندازہ کرنے کے لئے سی جی ڈبلیو بی کے ذریعہ نومبر 2018، نومبر 2019اورنومبر 2020کی درمیانی مدت میں پانی کی سطح کی جمع کی گئی تفصیلات کا ، نومبر  ، نومبر 2009سے 2018) ، اورنومبر کے دہائی وار اوسط سے بالترتیب موازنہ کیاگیاہے ۔اس سلسلے میں ریاست وارتفصیلات ضمیمے میں دی گئی ہیں ۔
2024تک مناسب مقدار میں ایک بہترکوالٹی والا اور مستقل اورطویل مدتی بنیاد پر ، ہردیہی کنبے کونل کے ذریعہ آنے والے پینے کے پانی کی فراہمی کو یقینی بنانے کے لئے بھارتی حکومت ریاستوں کے ساتھ مل کر جل جیون مشن  –ہرگھرجل ، پرعمل کررہی ہے ، جس پر 3.60لاکھ کروڑروپے خرچ آئے گا۔ اس کے علاوہ جل جیون مشن کے تحت گاوؤں کے اندرپانی کی فراہمی کا بنیادی ڈھانچہ قائم کرنے کے لئے التزامات کئے گئے ہیں ، جس میں سورس ڈیولپمنٹ /مضبوطی /اضافہ اورپانی بڑی مقدار میں منتقلی پانی کی قلت والے ریگستانی علاقوں کے لئے پانی کی افزودگی اور تقسیم کا سسٹم شامل ہیں ۔
حکومت ہند نے 2019میں جل شکتی ابھیان شروع کیاتھا ۔ یہ ایک مقررہ وقت والی مہم ہے ، جس میں ایک مشن کے طورپرکام کیاجاتاہے اور اس کامقصد ہندوستان کے 256اضلاع کے پانی کی قلت والے علاقوں میں پانی کی دستیابی اور زمینی پانی کی صورت حال میں بہتری لاناہے ۔ اس کے علاوہ 22مارچ ، 2021کو ہندوستان کے محترم وزیراعظم کے ذریعہ جل شکتی ابھیان –بارش سے استفادہ کیجئے ، نام کی مہم کاآغاز کیاجاچکاہے ۔
سینٹرل گراؤنڈواٹربورڈ نیشنل اکویفرمیپنگ اینڈ منیجمنٹ پروگرام پرعمل کررہاہے ، جس میں آبیدہ زمینوں کی نقشہ سازی اوراکویفرمنیجمنٹ کی ترقی کے ذریعہ ملک میں زمینی پانی کے وسائل کے پائیدار انتظام کی سہولت مہیاکی جاتی ہے ۔ اس پروگرام پرعمل آوری کے لئے ریاستوں /مرکز کے زیرانتظام علاقوں کے ساتھ ریاست وارمعلومات ساجھاکی جاتی ہیں ۔
حکومت ہند عوام کی شراکت داری کے ساتھ زمینی پانی کے وسائل کے پائیدارانتظام کی غرض سے اٹل بھوجل یوجنا  پرعمل کررہی ہے ، جو 6000کروڑروپے کی لاگت والی مرکزی شعبے کی اسکیم ہے ۔ اٹل جل پروگرام پرسات ریاستوں یعنی گجرات ، ہریانہ ، کرناٹک ، مدھیہ پردیش ، مہاراشٹر، راجستھان اوراترپردیش کے پانی کی قلت والے 81اضلاع اور 8774گرام پنچایتوں میں عمل درآمد کررہی ہے ۔
چونکہ پانی کامعاملہ ریاست سے تعلق رکھتاہے ، اس لئے ملک میں پانی کے انتظام سے متعلق اقدامات جن میں پانی کا تحفظ /پانی کاذخیرہ کرنا اور پینے کا پانی ریاستوں کی ذمہ داری ہے ، تاہم مرکزی حکومت کے ذریعہ اس سلسلے میں کئے گئے اہم اقدامات کے حوالے سے معلومات ذیل میں دیئے گئے یوآرایل پردستیاب ہیں ۔
http://jalshakti-dowr.gov.in/sites/default/files/Steps_to_control_water_depletion_Feb2021.pdf.
یہ جانکاری جل شکتی اورقبائلی امورکے وزیرمملکت ، جناب بشیشورٹوڈو نے آج راجیہ سبھامیں دی ہے ۔